'Il fuq minn 200 siġra u arbuxell tħawlu llum fil-Park tal-Inwadar fin-Nofsinhar ta' Malta fl-okkażjoni tal-Jum Dinji tal-Ambjent. Il-Ministru għall-Enerġija Miriam Dalli spjegat il-proċess waqt attività ta' arti fil-park illum. Il-200 siġra se jiżdiedu għal aktar minn 1,000 permezz tal-ħidma ta' Parks Malta fix-xhur li ġejjin. L-ispeċi ta' siġar li tħawlu huma ħamsa: tal-alaternu (Rhamnus alaternus), tal-ħarrub (Ceratonia siliqua), tal-ballut (Quercus ilex), taż-żnuber (Pinus halepensis) u tad-deru (Pistacia lentiscus). Illum qed tingħalaq il-Kampanja għas-Servizz Pubbliku 2021, u żewġ studenti – Krista u Yanika, kienu qegħdin jagħmlu job shadowing u għalhekk attendew għall-attività ta' arti fil-park. Flimkien mal-Ministru Miriam Dalli, dawn iż-żewġ studenti ħawlu siġra bħala kommemorazzjoni f'Jum l-Ambjent. Parks Malta se jkomplu bit-tindif u bit-tneħħija f'parti oħra tal-masġar, kif ukoll ir-restawr ta' bir fil-forma ta' qanpiena tradizzjonali Malti li nstab mirdum taħt it-terrapien. Il-masġar huwa mgħasses b'sistemi ta' kameras tas-sigurtà. Ftit tas-snin ilu, il-masġar ta' San Anard kien jinsab fi stat ta' abbandun, mimli b'kull tip ta' skart ta' kostruzzjoni u domestiku. F'dan is-sit biss fil-masġar tneħħew iktar minn 320 tunellata ta' skart. #td_uid_2_60bbbcda038b2 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/06/05181805/Miriam-Dalli-Inwadar-Park1-80x60.jpg) 0 0 no-repeat}#td_uid_2_60bbbcda038b2 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/06/05182013/Miriam-Dalli-Inwadar-Park-2-80x60.jpg) 0 0 no-repeat} 1 minn 2 DOI: Kevin Abela Il-Ministru, flimkien mal-Bord tal-Governanza tal-Park, nediet ukoll attività ta' arti fil-park fejn stiednet lil numru ta' artisti rinomati li fix-xahrejn u nofs li ġejjin se joħolqu impressjoniet artistiċi f'diversi forom, ta' mkejjen differenti fil-Park Nazzjonali tal-Inwadar, biex jesponu s-sbuħija naturali tiegħu. Dawn ix-xogħlijiet artistiċi se jittellgħu f'wirja prospettiva f'Wied il-Għajn lejn tmiem is-sena fejn il-pubbliku jkun jista' wkoll japprezza l-opri artistiċi. Iċ-Chairperson tal-Bord tal-Governanza Dr Steve Borg qal li l-ħsieb wara din l-attività artistika huwa li jiżdied l-għarfien dwar il-preġji naturali u storiċi li joffri l-park u biex dawn l-istess rappreżentazzjonijiet jidħlu wkoll fil-memorja kollettiva tagħna ta' postijiet ambjentali sbieħ li l-familji Maltin u min iżurna jistgħu japprezzaw. Il-Direttur Ġenerali ta' Parks Malta Adrian Attard spjega li dan id-dipartiment qed iwettaq xogħol ta' restawr f'dan il-masġar ippjanat f'diversi fażijiet. S'issa, Parks Malta naddfet madwar 2,000 metru kwadru ta' art u bdiet tħawwel 'il fuq minn 200 siġra u arbuxell f'din iż-żona. Meta jitlesta dan il-proġett, Parks Malta se tkun irriġenerat żona akbar minn 18,000 metru kwadru ġewwa fejn se jitħawlu 'fuq minn 1,000 siġra u arbuxell indiġeni. Il-Park Nazzjonali tal-Inwadar, li qiegħed fil-konfini ta' Wied il-Għajn, Ħaż-Żabbar u x-Xgħajra, twaqqaf fl-2016 u jkopri madwar 980 tomna. Fl-2019 il-park ingħata l-istatus għoli ta' żona speċjali ta' konservazzjoni. Preżenti għall-attività kien hemm ukoll is-Sindku ta' Wied il-Għajn Mario Calleja, is-Sindku ta' Ħaż-Żabbar Jorge Grech u s-Sindku tax-Xgħajra Neil Attard. Fl-2016 Il-Park tal-Inwadar qed jieħu r-ruħ .td_uid_4_60bbbcda076e0_rand.td-a-rec-img{text-align:left}.td_uid_4_60bbbcda076e0_rand.td-a-rec-img img{margin:0 auto 0 0}